विशाल निकम

विशाल निकम एक भारतीय अभिनेता, मॉडेल आणि जिम प्रशिक्षक आहे. तो प्रामुख्याने मराठी चित्रपट आणि दूरचित्रवाणी मालिकांमध्ये काम करतो. तो मिथुन (२०१८) आणि धुमस (२०१९) चित्रपटांसाठी लोकप्रिय आहे. विशालने २०२१ मध्ये दूरचित्रवाणी रिॲलिटी शो बिग बॉस मराठी ३ मध्ये भाग घेतला होता.

 वैयक्तिक जीवन 
विशालचा जन्म १० फेब्रुवारी १९९४ रोजी पुणे, महाराष्ट्र येथे झाला आणि आता त्याचे वय २७ वर्षे आहे. त्याचे शालेय शिक्षण एनएसव्ही विद्यालय, देवीखिंडी, खानापूर येथे झाले. विशालने पुण्यातील बाबुराव घोलप महाविद्यालयात महाविद्यालयीन शिक्षण पूर्ण केले. तो पुणे, महाराष्ट्रातील अभिनेता आणि मॉडेल आहे. सध्या तो देवीखिंडी, खानापूर, सांगली येथे राहतो.

कारकीर्द
विशालने २०१८ मध्ये 'मिथुन' या रोमँटिक चित्रपटातून त्याच्या कारकीर्दची सुरुवात केली. त्याने अमृता धोंगडे सोबत मिथुनची प्रमुख भूमिका साकारली होती. लगेच पुढच्या वर्षी २०१९ मध्ये शिवाजी दोलताडे दिग्दर्शित 'धुमस' या रोमान्स मराठी चित्रपटात त्याने तेजसिंहची भूमिका साकारली होती.

२०१९ मध्ये विशालने स्टार प्रवाहवर प्रसारित होणाऱ्या 'साता जल्माच्या गाठी' या मराठी दूरचित्रवाणी मालिकेतून पदार्पण केले, त्यात युवराजची मुख्य भूमिका होती. ही एका खेड्यातील तरुण मुलाची आणि एका तरुण मुलीची प्रेमकथा होती. २०२० मध्ये स्टार प्रवाहवर प्रसारित झालेल्या 'दख्खनचा राजा जोतिबा' या मराठी दूरचित्रवाणी मालिकेत त्याने जोतिबाची भूमिका साकारली होती. अलीकडेच त्याने 'बिग बॉस मराठी ३' या मराठी दूरचित्रवाणी रिॲलिटी शोमध्ये भाग घेतला होता आणि विजेतेपद मिळवले.

चित्रपट
वर्षचित्रपटभूमिका२०१८मिथुनमिथुन२०१९धुमसतेजसिंह

 मालिका 
वर्षमालिकाभूमिकासंदर्भ२०१९-२०साता जल्माच्या गाठीयुवराज२०२०-२१दख्खनचा राजा जोतिबाजोतिबा२०२१जय भवानी जय शिवाजीशिवा काशीद२०२१बिग बॉस मराठी ३स्पर्धक (विजेता) २०२२आई मायेचं कवचमानसिंग

 संदर्भ 

वर्ग:इ.स. १९९४ मधील जन्म
वर्ग:मराठी दूरचित्रवाहिनी अभिनेते
वर्ग:पुरुष चरित्रलेख